                                                                                                                                                                                                                                                                                                                                                                                                                                                                                                                                                                                                                                                                                                                                                                                    СПРАВКА
съгласно чл.26, ал.5 от Закона за нормативните актове

Относно: постъпили предложения по проекта на Правилник за организацията и дейността на общинския съвет, неговите комисии и взаимодействието му с общинската администрация на Община Бургас.

I. Дата на публикуване на проекта на Правилник: 01.11.2019 г. на Интернет страницата на Общински съвет - Бургас и Община Бургас. Предоставен е за обществено обсъждане в 14-дневен срок, считано от деня, следващ датата на публикуване.
II. Постъпили предложения 
1.  Предложения от Димитър Георгиев Найденов - общински съветник от ДЕМОКРАТИЧНА БЪЛГАРИЯ - ОБЕДИНЕНИЕ":

1.1. Т.1 на чл.8, ал.1 да бъде: „определя проект на дневен ред за заседанията на Общински съвет - Бургас"

Приема се.

1.2. Т.5 на чл.8, ал.1 от същата глава да стане точка предпоследна и в тази връзка, целия чл.8, ал.1 да придобие следната редакция:
Чл. 8.	(1) Председателят на Общинския съвет, освен правомощията по чл. 25 от ЗМСМА:
1.Определя проект на дневен ред за заседанията на Общински съвет - Бургас;
2.Разпределя работните материали, свързани с дейността на Общинския съвет между неговите комисии, според компетентността им.
3.Осигурява необходимите условия за работата на комисиите на Общинския съвет и на общинските съветници.
4.Удостоверява с подписа си протоколите от заседанията на Общинския съвет и актовете.
5.Определя местата в заседателната зала за общинските съветници, участващите със съвещателен глас, гостите и гражданите.
6.Изпраща на кмета на общината и областния управител препис от приетите от Общинския съвет актове, в седемдневен срок от изготвяне на протокола.
7.Изготвя и внася за разглеждане два пъти в годината отчет за работата на Общинския съвет и неговите комисии.
8.Обявява на населението приетите от Общинския съвет актове на официалната интернет страници на Общинския съвет и на Община Бургас, както и по друг подходящ начин.
9.Издава заповеди за командироване на кмета на общината и кметовете на кметства в чужбина.
10.Следи за спазването на този правилник.
11.Изпълнява и други функции възложени от законите на страната, Общинския съвет и този правилник.

Приема се.


1.3. Чл. 13, ал.1, т.3 да придобие следната редакция: „с влизане в сила на акт, с който е установен конфликт на интереси по ЗПКОНПИ."
Приема се

1.4. Глава IX „Общински съветници" да стане глава IV, като следващите глави, съответно ще променят своята номерация.

Приема се.


1.5. В чл. 34, ал.2, думата „спешно" да бъде заменена с думата „извънредно".

Предложението се приема с минимални стилистични промени, които не се отразяват на съдържанието му.
Комисията прие думата „извънредно“ да се замени с думата „неотложно“.

1.6. Нова алинея „втора“ на чл. 56, със следния текст:
(2) По време на заседанието на Общинския съвет, гласуването по групи, както и поименното гласуване се обявява в реално време на интернет страницата на Общинския съвет.“.
Предложението се приема с минимални стилистични промени, които не се отразяват на съдържанието му.
Комисията прие направеното предложение да се отрази в проекта на Правилник, като нова ал.4 на чл.56, със следния текст: „По време на заседанието на Общинския съвет резултатите от гласуването се отразяват в реално време на интернет страницата на Общинския съвет.“
	
1.7. В чл. 88, ал.2 да придобие следната редакция:
„(2) В срок до 72 часа от постъпването им в Общинския съвет, всички проекти на решения, ведно с приложените към тях документи, следва да бъдат публикувани на интернет страницата на Общинския съвет, като се отбелязва на коя постоянна комисия са разпределени за разглеждане. При публикуването се заличават личните данни, съгласно Закона за защита на личните данни.“.

Не се приема.
Всеки един проект на решение съдържа много приложения, сред които и такива, които съдържат конфиденциална информация.	 
[bookmark: to_paragraph_id3773031]Съгласно разпоредбата на чл.22, ал.3, Кметът на общината определя подходящо помещение в сградата на общината, където се съхраняват копия от актовете на общинския съвет от последните 10 години на хартиен носител и се осигурява достъп на желаещите граждани да ги четат на място в рамките на осемчасово работно време във всеки работен ден. 

1.8. Т.3 на § 1 от Допълнителните разпоредби да придобие следната редакция:
„3."Уважителни причини" са служебна ангажираност, отсъствие от страната, заболяване и др.".

Приема се.


2.  Предложения от Даниела Божинова – Председател на Българско сдружение за насърчаване на гражданската инициатива:

2.1. Заглавието на Правилника:
Да стане: „Правилник за организацията и дейността на Общинския съвет, неговите комисии и взаимодействието му с общинската администрация и гражданите на община Бургас".

Не се приема.
Обосновка за неприемането: Съгласно разпоредбата на чл.21, ал.3 от ЗМСМА Общинският съвет приема правилник за организацията и дейността на общинския съвет, неговите комисии и взаимодействието му с общинската администрация. Законодателят изрично е посочил наименованието на Правилника. 

2.2. Към текста на чл. 1, Глава I от Правилника:
Чл. 1. Този правилник урежда организацията и дейността на Общинския съвет, неговите комисии, взаимодействието му с общинската администрация на Община Бургас, отношенията му с органите на държавна власт, с гражданите] и обществените организации, международните връзки и условията за сдружаване на Общинския съвет.

Приема се.

2.3. Към т.8 на чл. 8 (1), Глава II РЪКОВОДСТВО, както следва:
Чл. 8. (1) Председателят на Общинския съвет, освен правомощията по чл. 25 от ЗМСМА:
8. Обявява на гражданите приетите от Общинския съвет актове на официалните интернет страници на Общинския съвет и на Община Бургас, както и по друг подходящ начин. Оспорването, спирането, отмяната или потвърждаването на оспорените актове на общинския съвет се разгласяват по същия ред. Актовете на общинския съвет се обнародват в "Държавен вестник", когато това е предвидено със закон.

Не се приема.
[bookmark: ch44]Обосновка за неприемането:  Правилникът като подзаконов акт следва да включва правила за поведение, които са в съответствие с актовете от по-висока степен – закони, кодекси, но без да преповтаря законовите норми. Правилникът не може да преурежда обществени отношения, които вече са уредени на по-високо ниво - със закон. Съгласно чл.44, ал.1 от Укаа №883 за прилагане на Закона за нормативните актове, актът пo пpилaгaнe нa зaкoн уpeждa изчepпaтeлнo мaтepиятa, дo кoятo ce oтнacя. Тoй мoжe дa възпpoизвeждa paзпopeдби нa зaкoнa пo изключeниe.
С направеното предложение е налице повторение на чл.22, ал.2 от ЗМСМА с минимални стилистични промени, които не се отразяват на съдържанието му.

2.4. В чл.24: създава се алинея (2), като настоящият текст става алинея (1), както следва:
Чл. 24.	(1) Постоянните комисии разглеждат проектите за решения и други актове,
разпределени им от председателя на Общинския съвет, изготвят и приемат доклади, предложения, становища и проекти за решения по тях.
(2) Гражданите и юридическите лица могат да внасят писмени предложения и становища в комисиите на общинския съвет.

Не се приема.
Обосновка за неприемането: Правилникът като подзаконов акт следва да включва правила за поведение, които са в съответствие с актовете от по-висока степен – закони, кодекси, но без да преповтаря законовите норми. Правилникът не може да преурежда обществени отношения, които вече са уредени на по-високо ниво - със закон. Съгласно чл.44, ал.1 от Укаа №883 за прилагане на Закона за нормативните актове, актът пo пpилaгaнe нa зaкoн уpeждa изчepпaтeлнo мaтepиятa, дo кoятo ce oтнacя. Тoй мoжe дa възпpoизвeждa paзпopeдби нa зaкoнa пo изключeниe.
С направеното предложение е налице повторение на чл.49, ал.3 от ЗМСМА.

2.5.  В чл.40: създаване на алинея (3), а именно:
Чл. 40. (1) Правомощията си по чл. 28, ал. 3 от ЗМСМА гражданите могат да упражнят, след като писмено заявят искането си в тридневен срок преди заседанието, и то само по въпроси, включени в дневния ред. Преди разглеждането на съответната точка от дневния ред, Общинския съвет гласува допускане на изказването, с оглед преценката за обществен интерес.
(2) Гражданите имат право да се изказват в рамките на 5 минути.
(3) Изказване на гражданин, заявено и допуснато в съответствие с ал.1, не може да бъде отменяно с процедура „прекратяване на разискванията".

Приема се. Комисията прие направеното предложение да се отрази в проекта на Правилник, като разпоредбата на  чл.41, ал.4 се изменя  и същата придобива следния вид:
„(4) Процедура „прекратяване на разискванията“ не може да се прилага, ако има заявено изказване от гражданин, общински съветник и член на група, от чийто състав никой не се е изказал по обсъждания въпрос.“

2.6. Добавяне на нова глава (единадесета) за участие на гражданите и публичност в края на Дял Първи - Общински съвет:
ГЛАВА XI УЧАСТИЕ НА ГРАЖДАНИТЕ И ПУБЛИЧНОСТ
Чл.85 (1) Гражданите участват в управлението на Община Бургас както чрез Общинския съвет, така и непосредствено чрез местен референдум, местна инициатива и общо събрание на населението.
(2) Общинският съвет разглежда предложения и приема решения относно местни граждански инициативи, местен референдум и общо събрание на населението съгласно предвидения ред в Закона за прякото участие на гражданите в държавната власт и местното самоуправление. Общинският съвет предоставя на един представител на инициативния комитет на местната гражданска инициатива, съответно местния референдум и общото събрание, инициирани с подписка, правото на изслушване по реда на чл.40 (2) в началото на обсъждането на точката от дневния ред, касаеща направеното предложение.
(3) Общинският съвет, в съответствие с чл.52 (2) (3) ЗПУГДВМС, взема решение по предложение, направено с местна гражданска инициатива в рамките на едномесечен срок от връчването на подписката и обява своето решение и предприетите мерки в своите интернет страници и един регионален вестник. В същия срок Общинският съвет уведомява инициативния комитет за своето решение и мерките за неговото изпълнение.
Чл.86 Гражданите могат да участват в открити заседания на Общинския съвет и неговите комисии. Гражданите имат право на изказване при условията на чл.40 от настоящия Правилник. Гражданите могат да внасят предложения и становища в Общинския съвет и неговите комисии.
Чл.87 Председателят на Общинския съвет може да организира обществени обсъждания или дискусии по проекти на решения извън нормативно определените случаи, изискващи провеждане на обществено обсъждане. Организацията на обществени обсъждания или публични дискусии се съгласуват предварително с политическите групи в СОС.
Чл.88 (1) Общинските съветници самостоятелно или чрез съответните политически групи организират най-малко веднъж месечно приемна за граждани, включително в отделните квартали и населените места на Община Бургас. Графикът се представя на председателя на ОбС и се оповестява по реда на чл. ...

Не се приема.
Обосновка за неприемането: Правилникът се отнася за организацията и дейността на Общинския съвет като орган на местно самоуправление. Правилникът има за цел да уреди всички въпроси свързани с организацията и функционирането на общинския съвет и неговите комисии, както и взаимодействието между общинския съвет и общинската администрация.
Статутът на инициативния комитет е уреден в Закона за пряко участие на гражданите в държавната власт и местното самоуправление. Местен референдум, гражданска инициатива и общо събрание на населението се свикват и произвеждат при условия и по ред, определени със закона.

3.  Предложения от Чавдар Генчев Генов:

3.1. Предлага в „Преходни и заключителни разпоредби”, да се добави § 6 като се посочи ясно и точно, с кои части, членове и точки от ЕВРОПЕЙСКА ХАРТА за местното самоуправление (Страсбург, 15.X. 1985 г.) е съгласуван Правилник за организацията и дейността на общинските съвети, неговите комисии и взаимодействието му с общинската администрация на община Бургас.

Не се приема.
Обосновка за неприемането: Становището не съдържа конкретни предложения за изменения в проекта на Правилник за организацията и дейността на общинския съвет, неговите комисии и взаимодействието му с общинската администрация на Община Бургас. 
[bookmark: to_paragraph_id29684576]
3.2. Правилника да бъде допълнен с Глава „Административен контрол над дейността”, чрез прецизно прилагане и съобразяване на чл.8 ЕВРОПЕЙСКА ХАРТА за местното самоуправление (Страсбург, 15.Х.1985 г.).

Не се приема.
Обосновка за неприемането: Становището не съдържа конкретни предложения за изменения в проекта на Правилник за организацията и дейността на общинския съвет, неговите комисии и взаимодействието му с общинската администрация на Община Бургас.

4. Предложения от Стоян Грозев - общински съветник;
4.1. Да отпадне ал. (4) на чл.9 и съответно чл.14 да се чете „Правомощията на заместник- председателите се прекратяват на основание чл.13, ал. (1) от този правилник.".

Не се приема.
Обосновка за неприемането: Съгласно разпоредбата на чл. 9, ал.1 от проекта на Правилник, общинският съвет избира заместник-председатели, като определя техния брой. Те могат да бъдат издигани от група общински съветници или от нечленуващи в група. 
След разпадането на групата, отпада и необходимостта от съществуването на представител в председателския съвет.

4.2. Чл. 16. ал. (1) да се чете: „Всяка група общински съветници представя на председателя на общинския съвет решение за образуването си, избор на ръководство и списък на членовете си , подписано от всички общински съветници от състава на групата. С решението се определя и наименованието на групата. Името на групата не може да повтаря име на организация, партия или коалиция, която вече се е регистрирала по съответния ред и не участва в състава на групата.".

Не се приема.
Обосновка за неприемането: Първоначалният текст на разпоредбата от проекта за Правилник е съобразен с разпоредбата на чл.128, ал.1, изр.3 от Изборния кодекс, съгласно която наименованието или абревиатурата на местна коалиция съдържа само наименованието или абревиатурата на някоя от участващите в нея партии или коалиции. В Народното събрание политическите групи също носят наименованието или абревиатурата  на политическите сили от които са избрани. Общинските съветници трябва да носят политическа отговорност за своята дейност, затова не е редно да подменят наименованията на своите политически сили с произволни избрани имена.

4.3. Вторият абзац на Чл.19 ал.(1) да се чете - „Всеки общински съветник трябва да членува в поне две постоянни комисии".
Не се приема.
Обосновка за неприемането: Предложението е в противоречие с разпоредбата на чл.48, ал.1, изр.2 от ЗМСМА, съгласно която всеки общински съветник е член на поне една постоянна комисия.

4.4. Чл. 42. (1) да се чете: „Общинските съветници се изказват само от трибуната или от поставени в залата микрофони, в рамките на не повече от 3 минути. Те могат допълнително да използват и времето за изказване, полагащо се на други съветници, в случай, че това бъде изрично заявено. Общински съветник, член на група, може да използва в изказване цялото предоставено време на групата. Общото време за изказване на група се формира от броя участници в нея, но не може да бъде повече от 30 мин. по всеки един въпрос от дневния ред.".

Не се приема.
Обосновка за неприемането: Всички предложения се обсъждат изчерпателно в постояните комиисии. Всеки общински съветник има възможността да изкаже мнение  и да отправи аргументирани предложения за промени в проектите за решения в постоянните комисии. Увеличаването на времето води до изместване на говоренето по същество.


[bookmark: _GoBack]5. Предложения от Красимир Червенков;

5.1. За всяка докладна записка да се осигурява електронно копие, изпратено по електронна поща или предоставено на електронен носител при завеждане в деловодството.

Приема се с минимални стилистични промени, които не се отразяват на съдържанието му.
Комисията прие в чл.60 да се създаде нова ал.8 със следния текст:
За всяко предложение, проект за решение и питане да се осигурява електронно копие, изпратено по електронна поща или предоставено на електронен носител при завеждане в деловодството.

5.2. Да се създадат необходимите условия за осигуряване на превод на жестов език на онлайн видеосъдържанието на официалната страница на Общински съвет Бургас. 

Приема предложението с  корекции.
Комисията прие в чл.37 да се създаде нова ал.4 със следния текст:
(4) Да се създадат необходимите условия за осигуряване на превод на жестов език на онлайн видеосъдържанието на официалната страница на Общински съвет – Бургас, при поискване, в срок от 5 дни преди заседанието.
Комисията прие да се създаде нов § 5 със следното съдържание:.
„Разпоредбата на чл. 37, ал. 4 влиза в сила от 01.01.2021 г.“   

6. Предложения от Тони Тонев;

6.1. Чл. 40 от проекта за Правилник да придобие следния вид:

Чл. 40 (1) Правомощията си по чл. 28, ал. 3 от ЗМСМА гражданите могат да упражнят, след като писмено заявят искането си в тридневен срок преди заседанието, и то само по въпроси, включени в дневния ред. Преди разглеждането на съответния въпрос, за който има заявено желание за изказване, Общинският съвет гласува допускането му, с оглед преценката за обществен интерес.
(2) Общественият посредник може да се изказва по докладни записки, изготвени по негово предложение, препоръка или изразено становище, без да спазва срока по ал.1, в случай че поиска думата по време на тяхното обсъждане.  
(3) Изказванията по ал.1 и ал. 2 са в рамките на 5 минути.

Приема се.

6.2. Чл. 42 от проекта за Правилник да придобие следния вид:

Чл. 42. (1) Общинските съветници се изказват само от трибуната или от поставени в залата микрофони, в рамките на не повече от 2 минути. Те могат допълнително да използват и времето за изказване, полагащо се на други съветници, избрани от листата на същата партия или коалиция, в случай че това бъде изрично заявено. Общински съветник, член на група, може да използва в изказване цялото предоставено време на групата, ако това е заявено от председателя или зам. председателя й, които също така могат да заявят времето за изказване да бъде разпределено по друг начин.

Приема се с корекция. Комисията приема в изречение трето, текста „ ако това е заявено от председателя или зам. председателя й, които също така могат да заявят времето за изказване да бъде разпределено по друг начин“ да отпадне.

7. Предложения от Константин Бачийски, председател на групата общински съветници на „Средна европейска класа".

7.1. Чл.39, ал.6 да бъде променена както следва:
Общото време за изказване по всеки един въпрос от дневния ред се образува от времето на групите общински съветници и независимите такива и се разпределя съобразно тяхната численост, на база не повече от 3 минути на общински съветник.

Не се приема.
Обосновка за неприемането: Обосновка за неприемането: Всички предложения се обсъждат изчерпателно в постояните комиисии. Всеки общински съветник има възможността да изкаже мнение  и да отправи аргументирани предложения за промени в проектите за решения в постоянните комисии. Увеличаването на времето води до изместване на говоренето по същество.

7.2. Чл.42, ал.1 да бъде променена както следва:
Общинските съветници се изказват само от трибуната или от поставени в залата микрофони, в рамките на не повече от 3 минути. Те могат допълнително да използват и времето за изказване, полагащо се на други съветници, в случай, че това бъде изрично заявено. Общински съветник, член на група, може да използва в изказване цялото предоставено време на групата.

Не се приема.
Обосновка за неприемането: Всички предложения се обсъждат изчерпателно в постояните комиисии. Всеки общински съветник има възможността да изкаже мнение  и да отправи аргументирани предложения за промени в проектите за решения в постоянните комисии. Увеличаването на времето води до изместване на говоренето по същество.

7.3. Чл.27, ал.1 да бъде променена както следва:
Председателите на комисии обявяват часа и мястото на заседанията по график, съгласуван с председателя на Общинския съвет. Членовете на комисиите се уведомяват по телефон или чрез електронно писмо, не по-късно от 48 часа преди заседанието. Материалите за заседанието са на разположение на общинските съветници в системата за безхартиено заседание и електронно гласуване па Общинския съвет и на неговата интернет страница не по-късно от 48 часа преди самото заседание.

Не се приема.
Обосновка за неприемането: Предложението е в противоречие с приетата разпоредба на чл.62, ал.1 от проекта за Правилник, одобрена на предходно заседание на Комисията.


8. Предложения от Иво Баев – общински съветник.

8.1. Нов чл.10
Заместник-председателите:
1.подпомагат председателя при упражняването на неговите функции и правомощия;
2.изпълняват отделни функции и правомощия на председателя, когато той им възложи това;
3.заместват председателя в поредност съобразно големината на предложилата ги политическа група при обективна невъзможност той да присъства на заседанията и да възложи заместването писмено;
4.подписват протоколите от заседанията;
5.по искане на председателя четат текстове на внесени за обсъждане проекти за решения;
6.следят за спазването на процедурата и уведомяват председателя;
7.изпълняват други функции, възложени им от председателя.

Приема се.
Вносителя оттегли т.3 и т.4 от предложението.

8.2. Нов член 11, който въпроизвежда частично текста на чл.10 от Проекта
(1)	Правомощията на председателя в негово отсъствие от страната или когато ползва законоустановен отпуск, за всеки конкретен случай се изпълняват от определен от него с писмена заповед заместник-председател.
(2)	Заместник-председателят в случаите по ал. 1 не може да делегира определените му правомощия на друг заместник-председател.
(3)	При обсъждане дейността на председателя или при откриване на процедура за предсрочно прекратяване на пълномощията му, заседанието се води от избран от повече от половината от присъстващите общински съветници заместник-председател.

Приема предложението с малка корекция. В ал.1 израза „с писмена заповед“ отпада.

8.3. В чл.13, ал.3 да се добави следното второ изречение:
Заседанието се ръководи от избран от общинския съвет заместник-председател, за когото са гласували повече от половината от присъстващите общински съветници. Гласуването е тайно и искането се смята за прието, ако за него са гласували повече от половината от общия брой на общинските съветници.

Приема се.

8.4. Чл.16 второ изречение да се измени както следва:
С решението се определя и наименованието на групата, което не може да повтаря име на организация, партия или коалиция, която вече се е регистрирала по съответния ред.

Не се приема.
Обосновка за неприемането: Първоначалният текст на разпоредбата от проекта за Правилник е съобразен с разпоредбата на чл.128, ал.1, изр.3 от Изборния кодекс, съгласно която наименованието или абревиатурата на местна коалиция съдържа само наименованието или абревиатурата на някоя от участващите в нея партии или коалиции. В Народното събрание политическите групи също носят наименованието или абревиатурата  на политическите сили от които са избрани. Общинските съветници трябва да носят политическа отговорност за своята дейност, затова не е редно да подменят наименованията на своите политически сили с произволни избрани имена.

8.5. Предложения за нов текст в глава IV.
Считам за целесъобразно и справедливо дейността на политическата група да се подпомага от секретар-сътрудник. По възможност дейността на независимите общински съветници и тези, които не са членове на политически групи също така да се подпомага общо от един отделен секретар-сътрудник. Секретар-сътрудниците да се предлагат от отделните политически групи, респективно от независимите общински съветници и тези, които не са членове на политически групи. Секретар-сътрудниците да работят въз основа на граждански договор, сключен с кмета. Възнагражденията да са за сметка на бюджета на Общинския съвет и да се уточни размера в определен процент от средната брутна работна заплата в администрацията на общината.

На заседанието, проведено на 18.11.2019 г. вносителя оттегли предложението си. 

8.6. Ново, второ изречение в чл.39, ал.4
 Веднъж на заседание председателят дава думата на ръководителите на политическите групи или на техните заместници по въпроси извън обсъждания дневен ред, ако я поискат. Техните изказвания са до 5 минути.

На заседанието, проведено на 18.11.2019 г. вносителя оттегли предложението си. 

8.7. Относно чл.78, ал.2, предложение второ:
"... да получава компенсация на разходите, които е извършил при осъществяване дейността си като съветник.".

На заседанието, проведено на 18.11.2019 г. вносителя оттегли предложението си. 

8.8. Нов член 82 в гл.IХ "Общински съветници"
Чл. 82. (1) По реда и при условията на Закона за предотвратяване и установяване на конфликт на интереси, общинският съветник е длъжен да се самоотстрани и да не участва в подготовката, обсъждането и приемането на решения, по отношение на които има частен интерес, както на съответна постоянна или временна комисия на общинския съвет, така и на заседание на общинския съвет.
(2)	В случаите на ал. 1 общинските съветници, са длъжни да информират за това председателя на общинския съвет, съответно председателя на комисията и да не участват в обсъждането и в приемането на решението. Уведомяването се извършва предварително писмено или устно на самото заседание, което се отбелязва в протокола.
(3)	В случай, че общински съветник е участвал в обсъждането и приемането на решение в нарушение на ал. 1 и 2, общинския съвет прегласува взетото решение на следващото си заседание, като отстранява съответния общински съветник от гласуването.
(4)	При нарушение на разпоредбите на ал. 1 и 2, общинския съвет налага глоба на съответния общински съветник в размер на 200 лева.

На заседанието, проведено на 18.11.2019 г. вносителя оттегли предложението си. 


8.9. Нов член 84. 
„Присъствията и заетостта на общинските съветници се отчитат ежемесечно от председателя и председателите на комисии, за което се съставя писмен отчет. В отчета се посочват поименно отсъствията без уважителни причини на общински съветници от заседания на съвета и на комисии. Председателят упражнява контрол по отчитането на присъствията и заетостта на общинските съветници. На първото заседанието на всеки следващ нов месец председателят или посочен от него заместник- председател прочита отчета за присъствието и заетостта на общинските съветници.“

Приема се. Предложението се добавя  в проекта на Правилника, като нова ал.3 на чл.80. 

8.10. Допълнение в гл.IХ "Общински съветници"
Считам, че в тази глава следва да намерят място разпоредби относно предсрочното прекратяване на пълномощията на общинския съветник съответно реда за установяването на причините за прекратяването на пълномощията и последващата процедура пред общинската избирателна комисия съобразно разпоредбите на Изборния кодекс.

На заседанието, проведено на 18.11.2019 г. вносителя оттегли предложението си. 











